Senatorul PSD Alfred Laurențiu Mihai a participat la întâlnirea cu omologii muntenegreni în cadrul Comisiei pentru Afaceri Europene.
„Astăzi, 24 mai, am avut onoarea să particip la întâlnirea cu omologii din Muntenegru, în calitate de membru al Comisiei pentru Afaceri Europene.
Am purtat discuții cu Adrijan Vuksanović, membru al Comitetului pentru Integrare Europeană și președinte al Comisiei, Simonida Kordić, președintă a Comitetului Constituțional, și Jovan Subotić, deputat al Comitetului pentru Integrare Europeană.
Din partea Comisiei pentru Afaceri Europene au participat Vasile Dîncu, în calitate de membru al comisiei, vicepreședintele Senatului și membru al Comisiei pentru Afaceri Europene, Robert Cazanciuc, alături de Gabriela Crețu, membru al Comisiei.
Dialogul cu omologii din Muntenegru s-a axat pe cooperarea bilaterală și pe dezvoltarea relației dintre cele două state.
Am punctat că atât România, cât și Muntenegru, au ca interes comun să încurajeze intensificarea legăturilor comerciale, dar și să colaboreze intens pentru pacea și stabilitatea regiunii Balcanilor de Vest.” a postat Alfred Laurențiu Mihai pe pagina sa de socializare.